stanford-oval/wikipedia huggingface dataset:
ระบบขนส่งมวลชนเร็ว
สมุดภาพ

รถไฟใต้ดินโซล มีผู้มาใช้บริการหนาแน่นที่สุดเป็นอันดับ 2
สถานีคลาพาม คอมมอน ทูก ในรถไฟใต้ดินลอนดอน
ภายในรถไฟใต้ดินโตรอนโต
สถานีซานตาโรซา ในรถไฟใต้ดินบาร์เซโลนา มีประตูกั้นชานชาลา
มะนิลาไลท์เรล ในประเทศฟิลิปปินส์
รถไฟฟ้าสายสีเหลืองของเดลีเมโทร ประเทศอินเดีย
ทางเข้าสถานีสแควร์-วิกตอเรีย ในรถไฟใต้ดินมอนทรีออล
สถานีเมจิ-จิงกุแมะ ในโตเกียวเมโทร
รถไฟใต้ดินโกลกาตา ระบบรถไฟฟ้าที่เก่าแก่ที่สุดในอินเดีย
อุโมงค์รถไฟใต้ดินตูริน ประเทศอิตาลี
สถานีซิเมน ในไทเปเมโทร
เซาเปาลูเมโทร
เส้นทางรถไฟฟ้า ชิคาโก 'แอล'
รถไฟฟ้าปารีส
สถาปัตยกรรมสถานีรถไฟฟ้าแบบสหภาพโซเวียต ในเซนต์ปีเตอร์สเบิร์กเมโทร ประเทศรัสเซีย
ซานเตียโกเมโทร สาย 5
เมโทรเรล ไมแอมี สายสีเขียว
สถานีสีลมของรถไฟฟ้ามหานคร สายเฉลิมรัชมงคล ประเทศไทย มีประตูกั้นชานชาลา
ดูเพิ่ม

ระบบขนส่งทางราง
รายชื่อระบบขนส่งมวลชนเร็ว
Underground ในสัญลักษณ์ของรถไฟใต้ดินลอนดอน
ภาพการก่อสร้างรถไฟใต้ดินลอนดอน ในปี ค.ศ. 1861
รถไฟฟ้าในเมืองฮัมบวร์ค
สถานีรถไฟฟ้าของรถไฟใต้ดินมาดริด
ป็อปแคปเกมส์

| --- | --- |

ประเภท: บริษัทย่อย
อุตสาหกรรม: วิดีโอเกม
ก่อตั้ง: 2000; 24 ปีที่แล้ว (2000)
ผู้ก่อตั้ง: John Vechey Brian Fiete Jason Kapalka
สำนักงานใหญ่: ซีแอตเทิล รัฐวอชิงตัน, สหรัฐ
บุคลากรหลัก: แมตต์ นัตต์ (ผู้จัดการทั่วไป)
ผลิตภัณฑ์: รายชื่อเกม
พนักงาน: ประมาณ 400 คน (ค.ศ. 2010)
บริษัทแม่: อิเล็กทรอนิก อาตส์ (ค.ศ. 2011–ปัจจุบัน)
แผนก: ป็อปแคปแวนคูเวอร์ ป็อปแคปเซี่ยงไฮ้ ป็อปแคปไฮเดอราบัด ป็อปแคปสิงคโปร์ ป็อปแคปซิดนีย์ ป็อปแคปโซล
เว็บไซต์: ea.com/studios/popcap
บริษัทป็อปแคป (อังกฤษ: PopCap Games, Inc.) เป็นบริษัทพัฒนาวิดีโอเกมสัญชาติอเมริกันที่มีฐานในซีแอทเทิล และเป็นบริษัทย่อยของอิเล็กทรอนิก อาตส์ บริษัทนี้ก่อตั้งขึ้นใน ค.ศ. 2000 โดย John Vechey, Brian Fiete และ Jason Kapalka
เดิมก่อตั้งภายใต้ชื่อ "เซ็กซีแอกชันคูล" (Sexy Action Cool) ซึ่งเป็นชื่อของเกมการเล่นไพ่เปลื้องผ้าที่เป็นเกมแรกของบริษัทและเป็นแหล่งรายได้หลักในการพัฒนาเกมอื่น ๆ ต่อมา ป็อปแคปได้พัฒนาเกมสำหรับคอมพิวเตอร์ คอนโซล และโทรศัพท์ โดยเกมยอดนิยมของบริษัทคือเกมบีจูอัลด์ และแพล็นส์ วีเอส. ซอมบีส์ ป็อปแคปถูกขายให้กับอิเล็กทรอนิก อาตส์ใน ค.ศ. 2011 โดยบริษัทได้เปลี่ยนแนวเกมไปยังเกมสำหรับโทรศัพท์และส่วนใหญ่เล่นได้ฟรี
แหล่ข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data
คทาดำ

แซราห์ คลาร์ก ผู้เบิกคทาดำคนปัจจุบันแห่งสหราชอาณาจักร (ตั้งแต่ ค.ศ. 2018)
คทาดำ (อังกฤษ: Black Rod) หรือชื่ออย่างเป็นทางการว่า ผู้เบิกคทาดำ (Usher of the Black Rod, ถ้าเป็นหญิง เรียก Lady Usher of the Black Rod และถ้าเป็นชาย เรียก Gentleman Usher of the Black Rod) เป็นเจ้าพนักงานรัฐสภาในประเทศเครือจักรภพบางประเทศ มีต้นกำเนิดในสภาขุนนางของรัฐสภาสหราชอาณาจักรที่จัดให้มีเจ้าพนักงานถือคทาทำจากไม้มะเกลือสีดำประดับรูปสิงโตสีทองที่หัว
ในสหราชอาณาจักร เจ้าพนักงานนี้มีความรับผิดชอบหลัก ๆ เป็นการควบคุมการเข้าถึงสภาขุนนางและบริเวณโดยรอบ และรักษาระเบียบในพื้นที่ดังกล่าว นอกจากนี้ ยังมีความรับผิดชอบในพิธีการบางอย่าง ซึ่งรวมถึงการเบิกตัวสมาชิกสภาสามัญชนไปฟังพระราชดำรัสจากพระราชบัลลังก์ (Speech from the Throne) ร่วมกับสมาชิกสภาขุนนางในรัฐพิธีเปิดประชุมรัฐสภา (State Opening of Parliament) ด้วยการเชิญคทาไปหยุดอยู่หน้าประตูสภาสามัญชน แล้วให้ประตูปิดใส่หน้าของตนอย่างแรง ก่อนใช้คทานั้นเคาะประตูสามครั้งเพื่อขออนุญาตเข้าไปประกาศเบิกตัว พิธีการดังกล่าวเป็นการแสดงออกเชิงสัญลักษณ์ว่า สามัญชนเป็นอิสระจากกษัตริย์
ผู้เบิกคทาดำคนปัจจุบันแห่งสหราชอาณาจักร คือ แซราห์ คลาร์ก (Sarah Clarke) ซึ่งเป็นสตรีคนแรกที่ได้ดำรงตำแหน่งนี้ โดยอยู่ในตำแหน่งมาตั้งแต่ ค.ศ. 2018 และได้รับค่าตอบแทนราว 93,000 ปอนด์ต่อปี
สหราชอาณาจักร > การแต่งตั้ง

พระมหากษัตริย์ทรงแต่งตั้งผู้เบิกคทาดำตามที่เลขาธิการรัฐสภา (Clerk of the Parliaments) เลือกสรรมา เดิมตำแหน่งนี้หมุนเวียนกันในกลุ่มข้าราชการชั้นผู้ใหญ่จากกองทัพเหล่าต่าง ๆ แต่ตั้งแต่ ค.ศ. 2002 ได้ประกาศรับเป็นการทั่วไป ผู้เบิกคทาดำ ถ้าไม่ได้เป็นอัศวินอยู่แล้ว มักได้รับแต่งตั้งเป็นอัศวินประเภทไนต์แบชเลอร์ (Knight Bachelor) และได้รับเครื่องราชอิสริยาภรณ์การ์เทอร์ (Order of Garter) ส่วนรองผู้เบิกคทาดำ ภาษาอังกฤษเรียกว่า "Yeoman Usher of the Black Rod"
สหราชอาณาจักร > หน้าที่

ความรับผิดชอบหลัก ๆ ของผู้เบิกคทาดำ คือ การควบคุมการเข้าถึงสภาขุนนางและอาณาบริเวณ และรักษาความสงบเรียบร้อยในพื้นที่นั้น เดิมยังรับผิดชอบด้านการรักษาความปลอดภัยในพื้นที่ดังกล่าว และรับผิดชอบด้านอาคารสถานที่กับการบริการภายในวังเวสต์มินสเตอร์ แต่ความรับผิดชอบทั้งสองด้านดังกล่าว ปัจจุบันโอนให้แก่ผู้อำนวยการรักษาความปลอดภัยรัฐสภา (Parliamentary Security Director) ตั้งแต่ ค.ศ. 2016 และผู้อำนวยการอาคารสถานที่แห่งสภาขุนนาง (Lords Director of Facilities) ตั้งแต่ ค.ศ. 2019 ตามลำดับแล้ว
อนึ่ง ผู้เบิกคทาดำยังเป็นผู้เฝ้าประตูและเชิญบุคคลเข้าที่ในช่วงประชุมสมาชิกเครื่องราชอิสรยาภรณ์การ์เทอร์ และเป็นผู้ถวายการรับใช้โดยตรงให้แก่พระมหากษัตริย์ในที่ประชุมสภาขุนนาง นอกจากนี้ ยังเป็นเลขานุการของลอร์ดเกรตเชมเบอร์ลิน (Lord Great Chamberlain) เป็นผู้เฝ้าประตูสภาขุนนาง และเป็นซาร์เจินต์แอตอามส์ (serjeant-at-arms) ประจำสภาขุนนาง เมื่อใดที่สภาขุนนางประชุมกัน ทั้งผู้เบิกคทาดำและรองผู้เบิกคทาดำต้องอยู่ด้วย และทำหน้าที่เบิกตัวสมาชิกใหม่เฉพาะที่เป็นขุนนางฝ่ายอาณาจักรเข้าที่ประชุม อนึ่ง ผู้เบิกคทาดำยังมีอำนาจจับกุมสมาชิกคนใด ๆ ที่ละเมิดเอกสิทธิ์ทางรัฐสภา หรือกระทำความผิดอื่น ๆ ในทางรัฐสภา เช่น ละเมิดอำนาจ (contempt), ก่อความไม่สงบ (disorder), หรือขัดขวางกระบวนพิจารณาของสภา อันเป็นบทบาทที่เทียบเท่ากับซาร์เจินต์แอตอามส์แห่งสภาสามัญชน
ผู้เบิกคทาดำรับผิดชอบเชิญคทาพิธีการ (ceremonial mace) เข้าและออกห้องประชุมสภาขุนนางเพื่อให้ประธานสภาขุนนางใช้ แต่ปัจจุบันหน้าที่นี้ส่งผ่านให้รองผู้เบิกคทาทำ หรือให้ผู้ช่วยประธานสภาขุนนาง (Lord Speaker's Deputy) ทำในโอกาสที่เกี่ยวข้องกับฝ่ายตุลาการ
ผู้เบิกคทาดำยังเป็นที่รู้จักเพราะบทบาทในรัฐพิธีเปิดประชุมรัฐสภาซึ่งพระมหากษัตริย์จะเสด็จมาเปิดประชุมและมีพระราชดำรัสจากพระราชบัลลังก์ ในพิธีดังกล่าว ผู้เบิกคทาจะเบิกตัวสมาชิกสภาสามัญชนไปฟังพระราชดำรัสร่วมกับสมาชิกสภาขุนนาง ด้วยการเชิญคทาไปเคาะบานประตูสภาสามัญชนสามครั้งเพื่อขอเข้าไปประกาศเบิกตัว
เดวิด ลีกีย์ (David Leakey) อดีตผู้เบิกคทาดำ กล่าวว่า ร้อยละ 30 ของงานในตำแหน่งผู้เบิกคทาดำแห่งสภาขุนนางนั้น ต้องทำในหรือทำเพื่อสภาสามัญชน
ณพอาภา เทวกุล ณ อยุธยา

| ณพอาภา เทวกุล ณ อยุธยา |
| --- | --- |
ชื่อเกิด: ณพอาภา เทวกุล ณ อยุธยา
รู้จักในชื่อ: ยุ้ย
เกิด: 7 พฤศจิกายน พ.ศ. 2527 (40 ปี)
ที่เกิด:  กรุงเทพมหานคร, ประเทศไทย
อาชีพ: นักร้อง 
ช่วงปี: พ.ศ. 2550 - ปัจจุบัน
ค่ายเพลง: อาร์เอส
ณพอาภา เทวกุล ณ อยุธยา หรือ ยุ้ย เป็นนักร้องชาวไทย มีผลงานเพลงกับค่ายอาร์เอส
ประวัติ

ณพอาภา เทวกุล ณ อยุธยา (ชื่อเล่น: ยุ้ย) เกิดเมื่อวันที่ 7 พฤศจิกายน พ.ศ. 2527 เป็นนักร้อง และนักแต่งเพลงชาวไทย เป็นที่รู้จักจากการเป็นศิลปินภายใต้สังกัด อาร์เอส โปรโมชั่น
ยุ้ยเป็นนักร้องหญิงเดี่ยวที่มากด้วยความสามารถทั้งการร้องเพลงและเล่นดนตรี โดยเริ่มหัดเล่นเปียโนมาตั้งแต่เด็ก พอโตขึ้นก็หันมาจับกีตาร์อีกอย่างหนึ่ง นอกจากเล่นแล้วยังชอบแต่งเพลง ทั้งเขียนเมโลดี้และเนื้อร้อง โดยเรียนจบทางด้านร้องเพลงมาโดยตรง
ยุ้ยคือเจ้าของลายมือคำว่า "เรารักในหลวง" บนสติ๊กเกอร์ที่ฮิตกันทั่วบ้านทั่วเมือง โดยมีที่มาจากการออกแบบเสื้อยืด ที่ทำขึ้นเพื่อหารายได้สร้างอาคารให้กับโรงเรียนจิตลดาที่เธอร่ำเรียนอยู่ในตอนนั้น นอกจากนี้ยังได้รับการคัดเลือกให้เป็นตัวแทนเยาวชนไทย ในการทำหนังสือ "๙ ย่างตามรอยเท้าพ่อ" คู่มือสร้างแรงบันดาลใจจากในหลวงสู่เยาวชน เมื่อปลายปี 2549 โครงการ สสส. และบ่อยครั้งที่ทำหน้าที่เป็นวิทยากรให้กับเยาวชน รวมถึงกิจกรรมเพื่อสังคมอีกมากมาย
ยุ้ยมีผลงานเพลงครั้งแรกเมื่อปี 2550 ในชื่อัลบั้ม "Yui ยุ้ย ณพอาภา" และในปี 2551 เธอก็มีผลงานชุดที่สองคือ อัลบั้ม "Love-i-view (เลิฟ-ไอ-วิว)" ที่เธอมีส่วนร่วมช่วยคิดทำเพลงในทุกขั้นตอน ตั้งแต่คิดหาคอนเซ็ปต์อัลบั้ม และยังมีส่วนร่วมในการแต่งเนื้อร้องและทำนอง ในงานชุดนี้อีกด้วย
นอกจากนี้ยังมีซิงเกิ้ลเดี่ยวของตนเองที่ได้ บดินทร์ เจริญราษฎร์ หรือเป้ วงMild มาร่วมfeat.อีกด้วย คือเพลง "ล้างใจ" เป็นเพลงเก่าที่นำมาขับร้องใหม่ ต้นฉบับคือ อนันต์ บุญนาค
ยุ้ยเรียนจบชั้นมัธยมศึกษาจาก โรงเรียนจิตรลดา และสำเร็จการศึกษาในระดับปริญญาตรี เกียรตินิยมอันดับ 1 จาก ภาควิชาศิลปนิเทศ สาขาวิชาเอกดนตรีตะวันตก คณะมนุษยศาสตร์ มหาวิทยาลัยเกษตรศาสตร์ ก่อนเดินทางไปเรียนต่อระดับปริญญาโท MA Design Management ที่ Winchester School of Art, University of Southampton ประเทศอังกฤษ
ปัจจุบันนอกจากยุ้ยจะเป็นศิลปินแล้ว ยุ้ยยังรับหน้าที่อีกหนึ่งบทบาท คือ เป็นอาจารย์พิเศษให้กับภาควิชาดนตรี คณะมนุษยศาสตร์ มหาวิทยาลัยเกษตรศาสตร์ด้วย
และในเดือน มกราคม 2564 ยุ้ยและกลุ่มเพื่อนในแวดวงดนตรีได้สร้างกลุ่มทางดนตรีขึ้นมาภายใต้ชื่อ Y25 Music Space โดยมุ่งเน้นให้เป็นพื้นที่อิสระทางดนตรีแก่ศิลปินทุกยุคทุกสมัย เพื่อสร้างกิจกรรมพบปะแฟน ๆ ผ่านระบบ Live streaming ผ่านทางเพจ Y25 Music Space โดยมี concept ให้ศิลปินไม่ว่าจะค่ายใดก็ตาม มาร้องเพลงที่คิดถึง และอยากร้องโดยเฉพาะเพลงในยุค 80s และ 90s ศิลปินที่เข้ามาร่วมกิจกรรม ได้แก่ นิโคล เทริโอ, บีม กวี, ตอง ภัครมัย, ดัง พันกร, โน้ต-ตูน, ฯลฯ โดยได้รับการตอบรับที่ดีจากทั้งผู้ฟัง และศิลปินเอง
ผลงาน > อัลบั้มเพลง > อัลบั้ม Yui ณพอาภา (EP) พ.ศ. 2550

ให้ฉันรักเธอ
อยู่คนเดียวไม่ได้แล้ว
แรงบันดาลใจ
ขอโทษนะ..ไม่ได้ตั้งใจ
คนที่อยากฟัง
ผลงาน > อัลบั้มเพลง > อัลบั้ม LOVE - I - VIEW พ.ศ. 2551

แอบตะโกน
มีไหม...ใครสักคน
อยากให้เหงาเท่ากัน
อกหักตั้งแต่เริ่มรักเธอ
คำขอ (Feat. MR.POSTMAN)
Green Please (feat. เฟย์ ฟาง FFK, น้องฟินน์, แจม Siska, ป็อป Jo-Pop)
ผลงาน > ซิงเกิ้ล

เพลง ผู้หญิงที่หารักจริงไม่เจอ โปรเจกต์พิเศษ Fail In Love Club / ต.ค. 2552
เพลง ล้างใจ Feat.เป้ (Mild) / ม.ค 2555
เพลง จากใจถึงใจ (เพลงพิเศษ) / ธ.ค. 2555
ผลงาน > ภาพยนตร์

เพลงของพ่อ (ผลิตในโครงการภาพยนตร์เฉลิมพระเกียรติ "เทิดเกล้า") จากคำสอนของพ่อ
สมคิด เชื้อคง

| สมคิด เชื้อคงม> ป.ช., ม.ว.ม. |
| --- | --- |
สมคิด ใน พ.ศ. 2560

สมาชิกสภาผู้แทนราษฎรจังหวัดอุบลราชธานี
ดำรงตำแหน่ง 3 กรกฎาคม พ.ศ. 2554 – 20 มีนาคม พ.ศ. 2566
ก่อนหน้า: ก่อตั้งเขต
ถัดไป: สมศักดิ์ บุญประชม
 
ข้อมูลส่วนบุคคล
เกิด: 17 พฤศจิกายน พ.ศ. 2499 (68 ปี) จังหวัดอุบลราชธานี
พรรคการเมือง: เพื่อไทย (2554–ปัจจุบัน)

สมคิด เชื้อคง (เกิด 17 พฤศจิกายน พ.ศ. 2499) เป็นนักการเมืองชาวไทย ตําเเหน่งรองเลขาธิการนายกรัฐมนตรีฝ่ายการเมืองในรัฐบาลเเพทองธาร ชินวัตร และอดีตสมาชิกสภาผู้แทนราษฎรจังหวัดอุบลราชธานี 2 สมัย
ประวัติ

สมคิด เกิดเมื่อวันที่  17 พฤศจิกายน พ.ศ. 2499 จบศึกษาบริหารธุรกิจบัณฑิต (การบริหารงานก่อสร้าง) จากมหาวิทยาลัยสุโขทัยธรรมาธิราช และทำอาชีพรับราชการ ในปี พ.ศ. 2531 เขาได้เขียนบทความตีพิมพ์ในสยามรัฐสัปดาห์วิจารณ์ ของหนังสือพิมพ์สยามรัฐ
สมคิดเริ่มลงเล่นการเมืองระดับประเทศโดยได้ลงสมัครรับเลือกตั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดอุบลราชธานี สังกัดพรรคเพื่อไทย และสามารถชนะการเลือกตั้งไปได้อย่างฉิวเฉียด ด้วยคะแนนห่างกับอันดับ 2 นายประจักษ์ แสงคำ ผู้สมัครจากพรรคชาติพัฒนาเพื่อแผ่นดิน เพียง 344 คะแนน
ต่อมาใน พ.ศ. 2558 เขาถูกทหารเชิญตัวไปปรับทัศนคติ หลังโพสต์เฟซบุ๊กเกี่ยวกับราคาข้าวเปลือกตกต่ำ หลังการพูดคุยเขาได้ลบโพสต์ และไม่วิจารณ์การเมือง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งในจังหวัดอุบลราชธานี สังกัดพรรคเพื่อไทย และได้รับเลือกตั้งอีกครั้ง ต่อมาได้รับการแต่งตั้งให้ดำรงตำแหน่งรองประธานคณะกรรมการประสานงานพรรคร่วมฝ่ายค้าน (วิปฝ่ายค้าน) ในสภาผู้แทนราษฎรชุดที่ 25
สมคิด ลงสมัครรับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แต่ไม่ได้รับเลือกคั้ง โดยแพ้ให้กับนายสมศักดิ์ บญประชม ผู้สมัครจากพรรคไทรวมพลัง ต่อมาได้รับการแต่งตั้งให้ดำรงตำแหน่งรองเลขาธิการนายกรัฐมนตรีฝ่ายการเมืองในรัฐบาลเศรษฐา ทวีสินเเละรัฐบาลเเพทองธาร ชินวัตร
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พงศ์พิชญ์ ปรีชาบริสุทธิ์กุล

| พงศ์พิชญ์ ปรีชาบริสุทธิ์กุล |
| --- | --- |
เกิด: 6 ตุลาคม พ.ศ. 2526 (41 ปี) พงศ์พิชญ์ ปรีชาบริสุทธิ์กุล กรุงเทพ ประเทศไทย
อาชีพ: นักแสดง
ฐานข้อมูล
IMDb
ThaiFilmDb
พงศ์พิชญ์ ปรีชาบริสุทธิ์กุล (ชื่อเล่น: สตาร์บัคส์;  เกิดเมื่อวันที่ 6 ตุลาคม พ.ศ. 2526) เป็นผู้กำกับและนักแสดงของ บริษัท ลักษ์ 666 และเป็นพนักงานประจำในตำแหน่งครีเอทีฟ ของรายการ สาระแนโชว์ และมีผลงานเกี่ยวกับวงการบันเทิงของไทยอีกมากมาย
การศึกษา

มหาวิทยาลัยศิลปากร คณะจิตรกรรม ประติมากรรม และภาพพิมพ์ เอกประติมากรรม จบการศึกษา ปี พ.ศ. 2550
การเข้าวงการ

สตาร์บัคส์ เข้ามาวงการภาพยตร์เรื่อง สาระแน ห้าวเป้ง!! ร่วมกับ เสกสรร รัตนพรพิศ ชื่อเล่น หลังเลนส์  มหาวิทยาลัยศิลปากร คณะจิตรกรรม ประติมากรรม และภาพพิมพ์ เอกภาพพิมพ์ โดยการเป็น ครีเอทีฟของรายการสาระแนในปี พ.ศ. 2550
ครีเอทีฟ

รายการสาระแน
รายการนั่งยางโชว์
ผลงาน

ภาพยนตร์
7days เรารักกัน จันทร์-อาทิตย์ (พ.ศ. 2561) รับบทเป็น กล้วย
รัก 555 อย่าท้าก๋อย (พ.ศ. 2555) รับบทเป็น แฟรงค์เฟริ์ต
รักเว้ยเฮ้ย (พ.ศ. 2555) รับบทเป็น ลวก
สมอลล์รูกูแนว (พ.ศ. 2554) รับบทเป็น ซื่อสัตย์
สาระแนเห็นผี (พ.ศ. 2553) รับบทเป็น ยี
Who are you ? (พ.ศ. 2553) รับบทเป็น โดม
สาระแนสิบล้อ (พ.ศ. 2552) รับบทเป็น ปอเต็กตึ๊ง
สาระแน ห้าวเป้ง ! (พ.ศ. 2552) รับบทเป็น สตาร์บัคส์
เค้าเรียกผมว่าความรัก (พ.ศ. 2555) รับบทเป็น โจ
มอ 6/5 ปากหมาท้าแม่นาค 3D (พ.ศ. 2557) รับบทเป็น พี่มาก
ละครโทรทัศน์
O-Negative รักออกแบบไม่ได้ (พ.ศ. 2559) รับบทเป็น พี่โก๋
ชะนีผีผลัก (พ.ศ. 2560) รับบทเป็น หมอจิตเวทย์
แหวนดอกไม้ (พ.ศ. 2560) รับบทเป็น เปี๊ยก
ละครเวที
เคนลี่ กับก๊วนขี้เล่น (พ.ศ. 2553)
ผลงานซีรีส์
อย่ากลับบ้าน (พ.ศ. 2567) รับบทเป็น นที (วัยหนุ่ม) ทาง Netflix
เบื้องหลังรายการ
สาระแน
ฮาจะเกร็ง
นั่งยางโชว์
หนังบทสั้น, รายการโทรทัศน์
หนังดังสุดสัปดาห์ เรื่อง อภินิหารกุมารทะลุมิติ (พ.ศ. 2555) รับบทเป็น ตั้ม
บันทึกกรรม ตอน จิตสะอาด
10 ปากกา หรรษาหน้าเลนส์ ตอน คุณพระคุณเจ้า
Creative Thailand ตอน คิดแล้วทำ
The Job เบื้องลึก “หน่วยกู้ภัย ปอเต๊กตึ๊ง”
เช้าดูวูดดี้
ที่นี่หมอชิต
ปล่อยของ
MAD ROMANCE...ร้ายก็รัก
MV
เหนื่อยไหมหัวใจ - Retrospect
พิธีกร
ข้านิยม (MCOT family)
แหล่งข้อมูลอื่น

| ด ค กสาระแน |
| --- | --- |
พิธีกร: วิลลี่ แมคอินทอช • เกียรติศักดิ์ อุดมนาค • นาคร ศิลาชัย • รมิตา มหาพฤกษ์พงศ์
ภาพยนตร์: สาระแน ห้าวเป้ง!! (2552) • สาระแนสิบล้อ (2553) •  สาระแนเห็นผี (2553) • สาระแน โอเซกไก (2555) • สาระแน เลิฟยูววว (2560) • รายชื่อนักแสดง
 ดูเพิ่ม : สาระแน แปซิฟิค • สาระแนดารา • สาระแน แชนแนล • กันตนา
หลวงเกรียงศักดิ์พิชิต (พิชิต เกรียงศักดิ์พิชิต)

| พลโทหลวงเกรียงศักดิ์พิชิต (พิชิต เกรียงศักดิ์พิชิต)ป> ช. ป.ม. |
| --- | --- |


รัฐมนตรีว่าการกระทรวงสาธารณสุข
ดำรงตำแหน่ง 2 กุมภาพันธ์ 2489 – 24 มีนาคม 2489
นายกรัฐมนตรี: ควง อภัยวงศ์
ก่อนหน้า: อดุล อดุลเดชจรัส
ถัดไป: พระยาสุนทรพิพิธ (เชย สุนทรพิพิธ)
รัฐมนตรีว่าการกระทรวงกลาโหม
ดำรงตำแหน่ง 15 พฤศจิกายน 2486 – 1 สิงหาคม 2487
นายกรัฐมนตรี: จอมพลป. พิบูลสงคราม
ก่อนหน้า: จอมพลป. พิบูลสงคราม
ถัดไป: สินธุ์ กมลนาวิน
ผู้บัญชาการทหารบก
ดำรงตำแหน่ง 6 สิงหาคม 2487 – 24 สิงหาคม 2487
ก่อนหน้า: จอมพลป. พิบูลสงคราม
ถัดไป: พระยาพหลพลพยุหเสนา (พจน์ พหลโยธิน)
 
ข้อมูลส่วนบุคคล
เกิด: 20 กรกฎาคม พ.ศ. 2439 เมืองสมุทรปราการ ประเทศสยาม
เสียชีวิต: 29 กรกฎาคม พ.ศ. 2507 (68 ปี) กรุงเทพมหานคร ประเทศไทย
ศาสนา: พุทธ
พรรคการเมือง: คณะราษฎร
คู่สมรส: คุณหญิงชื่น  เกรียงศักดิ์พิชิต บุญเหลือ ปีเจริญ
บุตร: 11 คน
บุพการี: จิ้น จิตตะคุณ (บิดา) เพียร จิตตะคุณ (มารดา)
ศิษย์เก่า: โรงเรียนนายร้อยพระจุลจอมเกล้า
วิชาชีพ: ทหาร

พลโท หลวงเกรียงศักดิ์พิชิต ป.ช. ป.ม. นามเดิม พิชิต เกรียงศักดิ์พิชิต (20 กรกฎาคม พ.ศ. 2439 – 29 กรกฎาคม พ.ศ. 2507) อดีตแม่ทัพกองทัพภาคอีสานในสงครามไทย-อินโดจีน, อดีตผู้บัญชาการทหารบก, อดีตรัฐมนตรีว่าการกระทรวงกลาโหม, อดีตรัฐมนตรีว่าการกระทรวงสาธารณสุข, อดีตสมาชิกคณะราษฎร และอดีตสมาชิกสภาผู้แทนราษฎรประเภทที่ 2 (ส.ส.ประเภทที่ 2) ในปี พ.ศ. 2476
ประวัติ

หลวงเกรียงศักดิ์พิชิต มีชื่อจริงว่า พิชิต เกรียงศักดิ์พิชิต มีนามเดิมว่า ค้วน จิตตะคุณ เกิดเมื่อวันอังคารที่ 20 กรกฎาคม พ.ศ. 2439 ตรงกับวัน 2 เดือน 11 แรม 8 ค่ำ ปีวอก ภูมิลำเนาเดิม คลองบางกอบัว อำเภอพระประแดง จังหวัดสมุทรปราการ บิดาชื่อนายจิ้น มารดาชื่อนางเพียรภายหลังแยกทางกัน  นายจิ้นได้ไปทำไร่ยาสูบที่นครปฐม จึงได้อาศัยอยู่กับมารดาซึ่งติดการพนันขายที่สวนนำไปเล่นพนันจนหมด ภายหลังมารดาได้เปลี่ยนอาชีพทำสวนมาพายเรือค้าขายแทน
ประวัติ > การศึกษา

เมื่ออายุ 8 ปีมารดานำไปฝากตัวกับหลวงตาทองที่วัดบางกอบัวให้เรียนหนังสือได้เพียง 7 วันเพราะโดนเด็กวัดรังแก  พออายุ 9 ปีมารดานำตัวไปฝากไว้กับอาจารย์ไล้ที่วัดบางบำหรุสอนหนังสือจนพออ่านออกเขียนได้  จากนั้นอาจารย์ไล้ได้นำตัวไปฝากเข้าโรงเรียนวินัยชำนาญ  เมื่อสำเร็จชั้นประถมศึกษาจึงไปสมัครเรียนโรงเรียนราชบูรณะ (สวนกุหลาบวิทยาลัย) ซึ่งตอนนั้นมารดาเลิกค้าขายแล้วและได้ไปอยู่แม่ครัวให้กับคุณแปลก ตันยุวรรธนะช่วยอุดหนุนให้มีทุนเรียนชั้นมัธยมต่อได้
ขีวิตในช่วงมัธยมก็มีเกเรหนีเที่ยวบ้างแต่ก็สอบไล่ได้ทุกปี ความตั้งใจเดิมก็ไม่คิดที่จะวางแผนอนาคตไปทางใดแต่บังเอิญเพื่อนสนิทแอบไปสมัครสอบโรงเรียนนายร้อยโยไม่บอกกกล่าวจึงน้อยใจเพื่อนและเกิดความมานะไปสมัครสอบบ้าง ไปสมัครสอบเข้าโรงเรียนนายร้อยชั้นมัธยมซึ่งในเวลานั้นมีผู้สมัครสอบ 75 คนแต่รับเพียง 10 คน
จบการศึกษาจากโรงเรียนนายร้อยมัธยม (โรงเรียนนายร้อยทหารบก) ในปี พ.ศ. 2457 เหล่าปืนใหญ่ ซึ่งในรุ่นที่จบการศึกษานั้นเป็นเหล่าปืนใหญ่ทั้งหมดไม่สามารถเลือกเหล่าได้แบบรุ่นที่ผ่านๆมา หลวงเกรียงศักดิ์พิชิตรับราชการครั้งแรกที่กรมทหารปืนใหญ่ที่ 3 จังหวัดลพบุรี  แต่ภายหลังได้ลาออกจากราชการเนื่องจากมีความขัดแย้งกับผู้บังคับบัญชาซึ่งได้ว่ากล่าวตักเตือนเรื่องการใช้ชีวิตส่วนตัวแบบคนหนุ่มทั่วไปประกอบกับตอนนั้นมีภรรยาทำอาชีพค้าขายอยู่ที่กรุงเก่า (จังหวัดพระนครศรีอยุธยา) จึงได้ลาออกไปช่วยกันทำมาหากินโดยการนำสินค้าจากกรุงเทพเข้ามาขายทางเรือซึ่งได้กำไรดี แต่ต้องค้าขายโดยการลำบากต้องถ่อเรือและหวนคิดถึงเกียรติยศของความเป็นนายทหารจึงได้หลบหนีภรรยาออกมาเพื่อสมัครเข้ามารับราชการใหม่รวมระยะเวลาที่ลาออกจากราชการ 8 เดือน
ประวัติ > ครอบครัว

หลวงเกรียงศักดิ์พิชิต มีบุตรธิดารวม 11 คน โดยกับ คุณหญิงชื่น  เกรียงศักดิ์พิชิต มีบุตรธิดา 9 คน และกับ นางบุญเหลือ ปีเจริญ มีบุตรธิดา 2 คน<rer>https://www.policecollege.go.th/%E0%B9%80%E0%B8%81%E0%B8%A2%E0%B8%A7%E0%B8%81%E0%B8%9A%E0%B8%AB%E0%B8%99%E0%B8%A7%E0%B8%A2%E0%B8%87%E0%B8%B2%E0%B8%99/%E0%B8%97%E0%B8%B3%E0%B9%80%E0%B8%99%E0%B8%A2%E0%B8%9A%E0%B8%9C%E0%B8%9A%E0%B8%A3%E0%B8%AB%E0%B8%B2%E0%B8%A3</ref>
รับราชการ

เมื่อกลับเข้ารับราชการใหม่หลวงเกรียงศักดิ์พิชิตถูกบรรจุที่กรมทหารบกปืนใหญ่ที่ 2 บางซื่อเป็นเวลา 1 ปี จากนั้นเข้าเรียนที่โรงเรียนปืนใหญ่ ลพบุรี เมื่อสำเร็จการศึกษาได้บรรจุที่เดิมได้แค่ 2 เดือนมีคำสั่งให้ไปเป็นผู้บังคับหมวดที่โรงเรียนปืนใหญ่  ประจำอยู่ที่โรงเรียนปืนใหญ่ 4 ปีก็โยกย้ายไปรับราชการเป็นผบ.ร้อยที่กรมทหารปืนใหญ่ที่ 8 เชียงใหม่   ประจำอยู่เชียงใหม่ได้ 2 ปีมีคำสังให้ย้ายมากรมทหารปืนใหญ่ที่ 7 พิษณุโลกซึ่งอยู่ได้ 1 ปีครึ่งต่อมาภายหลังกรมทหารปืนใหญ่ที่ 7 ได้ยุบหน่วยมารวมกับกรมทหารปืนใหญ่ที่ 4 นครสวรรค์และประจำการเป็นเวลา 2 ปีครึ่งก่อนที่จะย้ายมาเป็นผบ.ร้อยอยู่ที่กรมทหารปืนใหญ่ที่ 1 รักษาพระองค์เมื่อรับราชการได้ 1 ปี เกิดการเปลี่ยนแปลงการปกครองในปี พ.ศ. 2475
หลวงเกรียงศักดิ์พิชิตเป็นเพื่อนร่วมรุ่นเดียวกันกับ จอมพล แปลก พิบูลสงคราม, พลตำรวจเอก อดุล อดุลเดชจรัส, พลเอก มังกร พรหมโยธี, พลอากาศโท กาจ กาจสงคราม และจอมพล ผิน ชุณหะวัณ ซึ่งต่อมาในปี พ.ศ. 2475 นักเรียนนายร้อยรุ่นเดียวกันนี้หลายคนได้เข้าร่วมเป็นคณะราษฎร ทำการเปลี่ยนแปลงการปกครองประเทศ ซึ่งรวมถึงตัวของหลวงเกรียงศักดิ์พิชิตด้วย
ในเวลาต่อมาเมื่อรัฐบาลจะยกเลิกบรรดาศักดิ์ไทย หลวงเกรียงศักดิ์พิชิตในฐานะรัฐมนตรีพร้อมด้วยคณะรัฐมนตรีชุดที่ 9 จึงลาออกจากบรรดาศักดิ์ โดยใช้ราชทินนามเป็นนามสกุล เมื่อพ.ศ. 2484
ถึงแก่อนิจกรรม

ถึงแก่อนิจกรรมด้วยโรคมะเร็งลำไส้ใหญ่ เมื่อวันพุธที่ 29 กรกฎาคม พ.ศ. 2507 ตรงกับวันพุธ แรม 5 ค่ำ เดือน 8-8 (เดือน 8 ทุติยาสาฬห) ปีมะโรง สิริอายุได้ 68 ปี 9 วัน
สงครามไทย-อินโดจีน

ในระหว่างสงครามไทย-อินโดจีน (กรณีพิพาทอินโดจีน) พ.ศ. 2483 กองทัพในบัญชาของ พันเอก หลวงเกรียงศักดิ์พิชิต (ยศในขณะนั้น) สามารถเข้ายึดนครจำปาศักดิ์ได้ พลตรี หลวงวิจิตรวาทการ ได้แต่งเพลงให้เพลงหนึ่งคือ นครจำปาศักดิ์  มีเนื้อหายกย่องวีรกรรมครั้งนี้
สัญญาบัตรยศทหาร

| หลวงเกรียงศักดิ์พิชิต (พิชิต เกรียงศักดิ์พิชิต) |
| --- | --- |
รับใช้:  ไทย
แผนก/สังกัด: กองทัพบกไทย, กองทัพเรือไทย และกองทัพอากาศไทย
ประจำการ:   17 สิงหาคม พ.ศ. 2486 - พ.ศ. 2507   20 พฤศจิกายน พ.ศ. 2486 - พ.ศ. 2507   20 พฤศจิกายน พ.ศ. 2486 - พ.ศ. 2507 
ชั้นยศ:   พลโท   พลเรือโท   พลอากาศโท 
10 ธันวาคม พ.ศ. 2458 เป็น ว่าที่ร้อยตรี
23 พฤษภาคม พ.ศ. 2459 เป็น ร้อยตรี
25 พฤษภาคม พ.ศ. 2464 เป็น ร้อยโท
7 พฤษภาคม พ.ศ. 2470 เป็น ร้อยเอก
1 เมษายน พ.ศ. 2476 เป็น พันตรี
1 เมษายน พ.ศ. 2477 เป็น พันโท
1 เมษายน พ.ศ. 2480 เป็น พันเอก
8 พฤษภาคม พ.ศ. 2484 เป็น พลตรี
17 สิงหาคม พ.ศ. 2486  เป็น พลโท
20 พฤศจิกายน พ.ศ. 2486 เป็น พลเรือโท พลอากาศโท
งานการเมือง

หลวงเกรียงศักดิ์พิชิต (พิชิต เกรียงศักดิ์พิชิต) ได้รับแต่งตั้งเป็นรัฐมนตรีที่ไม่ได้ประจำกระทรวง ในรัฐบาลจอมพล ป.พิบูลสงคราม ต่อมาถูกปรับไปเป็นรัฐมนตรีช่วยว่าการกระทรวงมหาดไทย ก่อนจะได้รับตำแหน่งรัฐมนตรีช่วยว่าการกระทรวงกลาโหม ในคณะรัฐมนตรีชุดต่อมา ในขณะที่จอมพล ป.พิบูลสงคราม เป็นรัฐมนตรีว่าการกระทรวงกลาโหมกระทั่งในเวลาต่อมาเขาได้รับแต่งตั้งเป็น รัฐมนตรีว่าการกระทรวงกลาโหม แทนจอมพล ป.พิบูลสงคราม
ต่อมาในปี พ.ศ. 2489 เขาได้รับแต่งตั้งเป็นรัฐมนตรีว่าการกระทรวงสาธารณสุข ในรัฐบาลนายควง  อภัยวงศ์
เป็นสมาชิกสภาผู้แทนราษฎรประเภทที่ 2 ในปี พ.ศ. 2494
บรรดาศักดิ์

7 พฤษภาคม พ.ศ. 2471 เป็น ขุนเกรียงศักดิ์พิชิต ถือศักดินา 600
3 มิถุนายน พ.ศ. 2473 เป็น หลวงเกรียงศักดิ์พิชิต ถือศักดินา 800
เครื่องราชอิสริยาภรณ์

พ.ศ. 2486 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2484 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2486 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2474 –  เหรียญจักรมาลา (ร.จ.ม.)
พ.ศ. 2481 –  เหรียญรัตนาภรณ์ รัชกาลที่ 8 ชั้นที่ 2 (อ.ป.ร.2)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ญี่ปุ่น :
พ.ศ. 2486 -  เครื่องราชอิสริยาภรณ์มงคลรัตน์ ชั้นที่ 1
สถานที่อันเนื่องด้วยนาม

อำเภอเกรียงศักดิ์พิชิต (ปัจจุบันคืออำเภอสำโรง ประเทศกัมพูชา)
ยูนิเวอร์แซลมิวสิกกรุป

| --- | --- |

ประเภท: บริษัทลูกของกลุ่มวีว็องดี
ISIN: NL0015000IY2 
อุตสาหกรรม: ดนตรี และ การบันเทิง
ก่อตั้ง: กันยายน ค.ศ. 1934
สำนักงานใหญ่: แซนตามอนิกา 
บุคลากรหลัก: Doug Morris (ประธานและซีอีโอ) Lucian Grainge (ประธานและซีอีโอ ยูเอ็มจีอินเตอร์เนชั่นแนล)
ผลิตภัณฑ์: ดนตรี และ การบันเทิง
รายได้: 5,673,000,000 ยูโร (พ.ศ. 2560) 
รายได้สุทธิ: 970,000,000 ดอลลาร์สหรัฐ (พ.ศ. 2560) 
พนักงาน: 7,912 (พ.ศ. 2560) 
บริษัทแม่: วีว็องดี 
เว็บไซต์: www.universalmusic.com
ยูนิเวอร์แซลมิวสิกกรุป (อังกฤษ: Universal Music Group) หรือ ยูเอ็มจี (UMG) เป็นกลุ่มธุรกิจและกลุ่มค่ายเพลงที่ใหญ่ที่สุดในอุตสาหกรรมการบันทึกเสียง เป็นหนึ่งในสามค่ายเพลงยักษ์ใหญ่ หรือที่เรียกกันว่า บิ๊กทรี (Big three) ก่อตั้งขึ้นในปี ค.ศ. 1934 ในนาม เดคคา เรคคอร์ดส ก่อนจะขยับขยายกิจการและเปลี่ยนชื่อเป็น เอ็มซีเอมิวสิกเอนเตอร์เทนเมนท์ และเป็น ยูนิเวอร์ซัลมิวสิค ในที่สุด
ปัจจุบันยูนิเวอร์แซลมิวสิกกรุปเป็นบริษัทในเครือวีว็องดี (Vivendi) ของประเทศฝรั่งเศส มีส่วนแบ่งทางการตลาด 25.5% และมีค่ายดนตรีสำคัญ ๆ ในสังกัดอย่าง อินเตอร์สโคป, โมทาวน์ และไอส์แลนด์เดฟแจม เป็นต้น
ดัง พันกร

| พันกร บุณยะจินดา |
| --- | --- |

ข้อมูลพื้นฐาน
ชื่อเกิด: พันกร บุณยะจินดา
รู้จักในชื่อ: ดัง
เกิด: 26 มีนาคม พ.ศ. 2522 (45 ปี)
ที่เกิด:  กรุงเทพมหานคร ประเทศไทย
แนวเพลง: ป๊อบร็อก
อาชีพ: นักร้อง
ช่วงปี: พ.ศ. 2541–ปัจจุบัน
ค่ายเพลง: อาร์เอส (2542–2551,2565–2567) Revol Music Creation (2552–2565) Ninja Perfection (2567–ปัจจุบัน)
พันกร บุณยะจินดา (เกิด 26 มีนาคม พ.ศ. 2522) ชื่อเล่น ดัง เป็นนักร้องชาวไทย